《初秋杂兴三首 其二》
宋代·方一夔

守困书帷滞土牛，谁挥尺箠浴寒流。旧人不了新人事，今日那知明日愁。

一雁惊飞湘水浦，孤蟾空挂岳阳楼。江南总解单于曲，吹彻残梅故国秋。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。